પિયત : મેથી પ્રાથમિક રીતે પિયત પાક હોવાથી તેના ઝડપી વિકાસ માટે વારંવાર આંતરે હળવા પિયત આપવા જરૂરી છે. પરંતું રાજયના કેટલાક ભાગોમાં બિનપિયત પરિસ્થિતિમાં વાવેતર કરી શકાય છે. સામાન્ય રીતે ખેતરમાં જયારે પૂરતો ભેજ હોય ત્યારે વાવણી કરાય છે. જેથી રોપો ૪–પ પ્રથમ પાનનો ન થાય ત્યાં સુધી સુક્ષ્મ પિયત અપાતું નથી. છતાંય જો વાવણી સમયે શરૂઆતમાં જમીનમાં પૂરતો ભેજ ન હોય તો વાવણી પછી તુરત જ હલકુ પિયત આપવું જોઈએ. ઝડપી અને એકી સાથે ઉગાવા માટે ત્રીજા દિવસે હલકુ પિયત આપવું. ત્યાર પછીના પિયત ૧ર થી ૧પ દિવસના ગાળે અને પછી બીજા જમીનના પ્રકાર, ૠતુ, વરસાદ અને તાત્કાલીક હવામાનની પરિસ્થિતિઓ ઉપર આધાર રાખે છે. સામાન્ય રીતે છોડના ઝડપી વાનસ્પતિક વિકાસ માટે વારંવાર હળવા પિયત આપવાં જરૂરી છે. અને દરેક કાપણી પછી હળવુ પિયત આપવું ફરજીયાત છે. વધુ પડતાં પિયત ભેજની ખેંચના જેટલાં જ નુકશાનકારક છે. ગમે તે રૂપમાં અને ગમે તે તબકકે વધારે ભેજ આપવાથી મૂળનો કહોવારો અને છારાનો રોગ આવે છે. પાનના વિકાસ તબકકે પાણીની ખેંચ થાય નહિં તેની કાળજી લેવી જોઈએ. સામાન્ય રીતે ૬–૭ પિયત હલકી જમીનમાં અને ૪–પ પિયત ભારે જમીનમાં આપવાં જરૂરી છે.